นักวิจัยออสเตรเลียพบ การสวมหน้ากากแบบศัลยแพทย์ ใช้ต่อต้านไข้หวัดหมูได้อย่างดียิ่ง
ขณะที่ชาวเม็กซิโกเผชิญกับการระบาดของไข้หวัดหมูในตอนนี้ ชาวฮ่องกงก็เคยประสพการระบาดของโรคซาร์สเมื่อปีพุทธศักราช 2549 ขณะเดียวกัน นักวิจั
ชาวฮ่องกงจำได้ดีว่าในปีพุทธศักราช 2549 นั้นโรคซาร์สทำให้โรงเรียนต้องปิดการสอน ลูกจ้างพนักงานต้องทำงานจากบ้านแทบไม่มีใครเดินทางไปไหนมาไหน และถ้าออกไปนอกบ้านชาวฮ่องกงจำนวนมากจะสวมหน้ากากแบบที่ศัลยแพทย์ใช้ เม็กซิโกก็กำลังประสพภาวะที่คล้ายคลึงกับฮ่องกงกรุงเม็กซิโก ซิตี้ ซึ่งเคยคึกคักมาตอนนี้มีสภาพคล้ายเมืองร้าง ตอนนี้ยังไม่มีรายงานว่ามีคนเป็น SwineFluที่ฮ่องกง เสียง รองรัฐมนตรีฝ่ายอาหารและสุขภาพ กาเบรียลเหลียงกล่าวไว้ตอนนี้ว่า "การระบาดของโรคซาร์สทำให้ฮ่องกงเกิดความเข้าใจอย่างถ่องแท้และได้รับประสพการณ์ในการรับมือกับโรคซาร์ส ซึ่งระบาดไปยังส่วนอื่นๆ ของโลกในบั้นปลายผมคิดว่าเรื่องดังกล่าวทำให้เราพร้อมที่จะรับมือกับการระบาดของ SwineFluได้เป็นอย่างดี" โรคซาร์สคร่าชีวิตคนในฮ่องกงไป 299 ราย และคร่าชีวิตประชาชนตามส่วนอื่นๆของโลกไปเกือบ800 ราย ฮ่องกงสะสมยาต่อต้านไวรัสอย่างเช่น ทามิฟลูไว้20 ล้านชุด กันเตียงที่โรงพยาบาลสำหรับแยกคนไข้ไม่ให้ปะปนกับคนไข้อื่นๆ ไว้ 1,400เตียง คอยตรวจอุณหภูมิของร่างกาย ของผู้ที่เดินทางมาฮ่องกงนั้นอย่างสม่ำเสมอ และจะกักตัวผู้ที่ต้องสงสัยว่าจะเป็นSwineFluไว้อย่างเข้มงวด คุณโทมาส สัง ผู้อำนวยการของศูนย์ด้านการคุ้มครองสุขภาพของฮ่องกงกล่าวไว้ตอนนี้ว่า "ไข้หวัดเกิดได้ทุกแห่งในโลก และการคอยระมัดระวังอยู่เสมอ โดยไม่มุ่งไปที่ภาคใดโดยเฉพาะจึงเป็นเรื่องที่สำคัญผมคิดว่าเราควรมีระบบคอยติดตามสอดส่อง อิทธิพลของไข้หวัดใหญ่ทั่วโลก ไม่ว่าจะเป็น SwineFlu หรือไข้หวัดนก" ฮ่องกงมีแผน จะกักตัวผู้เดินทางมายังฮ่องกงทุกคนที่เป็นไข้และเดินทางมาจากบริเวณที่มีการติดเชื้อ Swine Flu พร้อมที่จะปิดโรงเรียนและให้มีการกักกันคนอย่างกว้างขวางถ้า Swine Flu เกิดระบาดอีกทั้งรัฐบาล และบรรดามหาวิทยาลัยแพทยศาสตร์กำลังร่วมมือกัน ในการหาวิธีตรวจที่จะยืนยันได้ว่าผู้ใดเป็นSwine Fluได้ภายในไม่กี่ชั่วโมงแทนที่จะต้องรอนานสองหรือสามวันอย่างในขณะนี้ ขณะนี้ชาวฮ่องกงยังไม่ค่อยตื่นตกใจเรื่องSwine Flu กันมากนัก แต่ก็มีข่าวว่าคนฮ่องกงไปหาซื้อหน้ากากแบบที่ศัลยแพทย์ใช้และยาทามือเพื่อฆ่าเชื้อตามร้านขายยากันบ้างแล้ว ขณะดียวกัน คณะนักวิจัยแห่งมหาวิทยาลัย นิวเซ้าท์ เวลส์ที่ออสเตรเลียทำการทดลองเกี่ยวกับประสิทธิภาพในการต่อต้านการระบาดของSwine Flu หรือไข้หวัดนกของหน้ากากแบบที่ศัลยแพทย์ใช้นั้น เป็นครั้งแรกในโลกพบว่าอุปกรณ์ดังกล่าวช่วยลดความเสี่ยงต่อการติดเชื้อจากโรคเกี่ยวกับการหายใจรวมทั้ง SwineFlu และแม้แต่ไข้หวัดธรรมดาได้อย่างดียิ่งโดยเฉพาะอย่างยิ่งในยามที่ยังไม่มีวัคซีน ศาสตราจารย์ด้านวิทยาโรคระบาดด้านโรคติดเชื้อ แห่งมหาวิทยาลัยนิว เซ้าท์ เวลส์ เรย์นา แมกอินทายร์กล่าวไว้ตอนนี้ว่า "ในการทดลองในคลีนิกหน้ากากนั้นมีประสิทธิภาพ และถ้าเกิดการระบาดขึ้น หน้ากากมีลู่ทางว่า จะป้องกันการติดเชื้อไวรัสได้อย่างมีประสิทธิภาพเราทราบกันอยู่แล้วว่าตอนนี้ยังไม่มีวัคซีนที่สะกัด Swine Flu และอาจต้องรออีกแปดสัปดาห์หรือสิบสองสัปดาห์ ถึงจะมีวัคซีนดังกล่าวจึงจำเป็นต้องพิจารณาหามาตรการอื่นมาใช้ ป้องกันการติดไข้หวัดใหญ่ชนิดนั้น " ทางจีนก็กำลังมีการศึกษา เกี่ยวกับประสิทธิภาพของหน้ากากแบบที่ศัลยแพทย์ใช้ซึ่งมีขอบข่ายกว้างขวางกว่าของทางออสเตรเลีย และจะมีการนำผลออกเผยแพร่ในไม่ช้านี้